A TANÁCS 2009/840/KKBP HATÁROZATA
(2009. november 17.)
az Iránnal szembeni korlátozó intézkedésekről szóló 2007/140/KKBP közös álláspont végrehajtásáról
AZ EURÓPAI UNIÓ TANÁCSA,
tekintettel a 2007/140/KKBP tanácsi közös álláspontra (1) és különösen annak 7. cikke (2) bekezdésére, összefüggésben az Európai Unióról szóló szerződés 23. cikkének (2) bekezdésével,
mivel:
(1)
A Tanács 2007. február 27-én elfogadta az Iránnal szembeni korlátozó intézkedésekről szóló 2007/140/KKBP közös álláspontot.
(2)
A 2007/140/KKBP közös álláspont 8. cikkének (2) bekezdésével összhangban a Tanács elvégezte azon személyek és jogalanyok II. mellékletben foglalt jegyzékének teljes körű felülvizsgálatát, akikre vagy amelyekre az említett közös álláspont 4. cikke (1) bekezdésének b) pontja és 5. cikke (1) bekezdésének b) pontja alkalmazandó.
(3)
A Tanács arra a következtetésre jutott, hogy a 2007/140/KKBP közös álláspont II. mellékletében felsorolt személyeknek és jogalanyoknak a továbbiakban is a közös álláspontban foglalt különleges korlátozó intézkedések hatálya alá kell tartozniuk.
(4)
A személyek és jogalanyok jegyzékét módosítani kell az iráni kormányban és közigazgatásban, valamint az érintett személyek és jogalanyok helyzetében bekövetkezett változások figyelembevétele érdekében.
(5)
Ezért a 2007/140/KKBP közös álláspont 4. cikke (1) bekezdésének b) pontjában és 5. cikke (1) bekezdésének b) pontjában említett személyek és jogalanyok jegyzékét ennek megfelelően naprakésszé kell tenni,
A KÖVETKEZŐKÉPPEN HATÁROZOTT:
1. cikk
A 2007/140/KKBP közös álláspont II. mellékletének helyébe az e határozat mellékletében foglalt szöveg lép.
2. cikk
Ez a határozat az elfogadásának napján lép hatályba.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2009. november 17-én.